Document ID: 31989D0506

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1989 περί καθορισμού του τύπου του πιστοποιητικού για τους υβριδικούς χοίρους αναπαραγωγής, το σπέρμα, τα ωάρια και τα έμβρυά τους ( 89/506/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 88/661/ΕΟΚ του Συμβουλίου της 19ης Δεκεμβρίου 1988 σχετικά με τους ζωοτεχνικούς κανόνες που εφαρμόζονται στα αναπαραγωγά χοιροειδή^(1 ), και ιδίως το άρθρο 9 και το άρθρο 10 παράγραφος 1 πέμπτη περίπτωση,
Εκτιμώντας :
ότι το πιστοποιητικό πρέπει να περιέχει συγκεκριμένα στοιχεία . Για πρακτικούς λόγους πρέπει να καθοριστεί ένας τύπος πιστοποιητικού καθώς και οι όροι βάσει των οποίων συμπληρώνεται το συνοδευτικό έγγραφο για τους υβριδικούς χοίρους αναπαραγωγής, το σπέρμα, τα ωάρια και τα έμβρυά τους,
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτρο -
πής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
Στο πιστοποιητικό των υβριδικών χοίρων αναπαραγωγής αναφέρονται τα ακόλουθα στοιχεία :
- οργανισμός που εκδίδει το πιστοποιητικό,
- αριθμός καταχώρησης στο μητρώο,
- ημερομηνία έκδοσης του πιστοποιητικού,
- μέθοδος αναγνώρισης,
- αναγνώριση,
- ημερομηνία γεννήσεως,
- γενετικός τύπος, γένος,
- φύλο,
- όνομα και διεύθυνση του γεννήτορα,
- όνομα και διεύθυνση του ιδιοκτήτη .
Άρθρο 2
1 . Τα στοιχεία που προβλέπονται στο άρθρο 1 μπορούν να αναφέρονται :
α ) ^με τη μορφή πιστοποιητικού σύμφωνου προς το υπόδειγμα που εμφαίνεται στο παράρτημα Ι
β ) ^στα έγγραφα που συνοδεύουν τον υβριδικό χοίρο αναπαραγωγής . Στην περίπτωση αυτή, οι αρμόδιες αρχές
πρέπει να πιστοποιούν ότι τα στοιχεία που προβλέπονται στο άρθρο 1 αναφέρονται στα εν λόγω έγγραφα, σύμφωνα με τον ακόλουθο τύπο :
"Ο υπογεγραμμένος ^.^.^. πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 1 της απόφασης 89/506/ΕΟΚ της Επιτροπής ".
2 . Τα στοιχεία σχετικά με τους υβριδικούς χοίρους αναπαραγωγής που προέρχονται από το ίδιο γένος μπορούν να περιλαμβάνονται σε ένα μόνο πιστοποιητικό ή στα έγγραφα που συνοδεύουν παρτίδα ζώων που έχουν την ίδια καταγωγή και τον ίδιο προορισμό . Το υπόδειγμα του πιστοποιητικού που εμφαίνεται στο παράρτημα Ι προσαρμόζεται ανάλογα .
Άρθρο 3
Στο πιστοποιητικό σχετικά με το σπέρμα των υβριδικών χοίρων αναπαραγωγής αναφέρονται τα ακόλουθα στοιχεία :
- όλα τα στοιχεία που εμφαίνονται στο άρθρο 1 σχετικά με το αρσενικό ζώο από το οποίο προέρχεται το σπέρμα,
- πληροφορίες που επιτρέπουν την αναγνώριση του σπέρματος, την ημερομηνία λήψης του καθώς και το όνομα και τη διεύθυνση του οργανισμού που πραγματοποίησε τη λήψη .
Άρθρο 4
Τα στοιχεία που προβλέπονται στο άρθρο 3 μπορούν να αναφέρονται :
1 . ^Με τη μορφή πιστοποιητικού σύμφωνου προς το υπόδειγμα που εμφαίνεται στο παράρτημα ΙΙ .
2 . ^Στα έγγραφα που συνοδεύουν το σπέρμα του υβριδικού χοίρου αναπαραγωγής . Στην περίπτωση αυτή, οι αρμόδιες αρχές πρέπει να πιστοποιούν ότι τα στοιχεία που προβλέπονται στο άρθρο 3 αναφέρονται στα εν λόγω έγγραφα, σύμφωνα με τον ακόλουθο τύπο :
"Ο υπογεγραμμένος ^.^.^. πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 3 της απόφασης 89/506/ΕΟΚ της Επιτροπής ".
Άρθρο 5
Στο πιστοποιητικό σχετικά με τα ωάρια των υβριδικών χοίρων αναπαραγωγής αναφέρονται τα ακόλουθα στοιχεία :
- όλες οι ενδείξεις που εμφαίνονται στο άρθρο 1 σχετικά με το θηλυκό ζώο από το οποίο προέρχεται το ωάριο,
- πληροφορίες που επιτρέπουν την αναγνώριση του ωαρίου, την ημερομηνία λήψης, καθώς και το όνομα και τη διεύθυνση του οργανισμού που πραγματοποίησε τη λήψη .
Πρέπει να αναφέρεται σαφώς αν υπάρχουν περισσότερα από ένα ωάρια σε κάθε σωληνάριο . Εξάλλου τα εν λόγω ωάρια πρέπει να έχουν τους ίδιους γεννήτορες και προγεννήτορες .
Άρθρο 6
Τα στοιχεία που προβλέπονται στο άρθρο 5 μπορούν να αναφέρονται :
1 . ^Με τη μορφή πιστοποιητικού σύμφωνου προ το υπόδειγμα που εμφαίνεται στο παράρτημα ΙΙ .
2 . ^Στα έγγραφα που συνοδεύουν τα γονιμοποιημένα ωάρια του υβριδικού χοίρου αναπαραγωγής . Στην περίπτωση αυτή, οι αρμόδιες αρχές πρέπει να πιστοποιούν ότι τα στοιχεία που προβλέπονται στο άρθρο 5 αναφέρονται στα εν λόγω έγγραφα, σύμφωνα με τον ακόλουθο τύπο :
"Ο υπογεγραμμένος ^.^.^. πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 5 της απόφασης 89/506 /ΕΟΚ της Επιτροπής ".
Άρθρο 7
Στο πιστοποιητικό σχετικά με τα έμβρυα που προέρχονται από υβριδικούς χοίρους αναπαραγωγής αναφέρονται τα ακόλουθα στοιχεία :
- όλα τα ενημερωμένα στοιχεία που εμφαίνονται στο
άρθρο 1 σχετικά με τα ζώα θηλυκού και αρσενικού γένους τα οποία είναι οι δότες,
- πληροφορίες που επιτρέπουν να αναγνωριστεί το έμβρυο, η ημερομηνία εγχύσεως του σπέρματος ή γονιμοποίησης, η ημερομηνία λήψης καθώς και το όνομα και η διεύθυνση του οργανισμού που πραγματοποίησε τη λήψη .
Πρέπει να αναφέρεται σαφώς αν υπάρχουν περισσότερα από ένα ωάρια σε κάθε σωληνάριο . Εξάλλου τα εν λόγω ωάρια πρέπει να έχουν τους ίδιους γεννήτορες και προγεννήτορες .
Άρθρο 8
Τα στοιχεία που προβλέπονται στο άρθρο 7 μπορούν να αναφέρονται :
1 . ^Με τη μορφή πιστοποιητικού σύμφωνου προς το υπόδειγμα που εμφαίνεται στο παράρτημα IV .
2 . ^Στα έγγραφα που συνοδεύουν τα έμβρυα του υβριδικού χοίρου αναπαραγωγής . Στην περίπτωση αυτή, οι αρμόδιες αρχές πρέπει να πιστοποιούν ότι τα στοιχεία που προβλέπονται στο άρθρο 7 αναφέρονται στα εν λόγω έγγραφα, σύμφωνα με τον ακόλουθο τύπο :
"Ο υπογεγραμμένος ^.^.^. πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 7 της απόφασης 89/506/ΕΟΚ της Επιτροπής ".
Άρθρο 9
Η παρούσα απόφαση απευθύνεται στα κράτη μέλη .
Βρυξέλλες, 18 Ιουλίου 1989 .

Labels: 7
6